અમેરિકામાં ગેલેક્સી નોટ-8 માટે ૨૪ અોગસ્ટથી પ્રિઅોર્ડર શરૂ થઈ જશે. અા ડિવાઈસ ત્રણ કલર વેરિઅેશન મિડ નાઈટ બ્લેક, ડિપ સી બ્લૂ અને અોર્કિડ ગ્રે કલરમાં ઉપલબ્ધ હશે. સેમસંગે અા હેન્ડસેટ સાથે અમેરિકન કન્ઝ્યુમર્સને અોફર પણ અાપી છે. ૨૪ અોગસ્ટ ૨૦૧૭થી ૨૪ સપ્ટેમ્બર ૨૦૧૭ સુધી ગેલેક્સી નોટ-8 ખરીદનાર લોકોને ફ્રી સેમસંગ ગિયર ૩૬ કેમેરા કે ફ્રી ગેલેક્સી ફાઉન્ડેશન કિટ અાપવામાં અાવશે. તેની સાથે તેમને સેમસંગ ૧૨૮ જીબી ઇવીઅો પ્લસ મેમરી કાર્ડ અને ફાસ્ટ વાયરલેસ ચાર્જિંગ કન્વટેબલ અાપવામાં અાવશે.